Vprašanje: Ali imaš večno življenje?

Odgovor: Sveto pismo kaže jasno pot do večnega življenja. Najprej moramo spoznati, da smo grešili proti Bogu: »saj smo vsi grešili in smo brez Božje milosti« (Pismo Rimljanom 3:23). Vsi smo počeli stvari, ki niso po Božji volji in si zato zaslužimo kazen. Ker pa so vsi naši grehi proti večnemu Bogu, je kot plačilo za to primerna edino večna kazen. »Plačilo za greh je namreč smrt; Božji milostni dar pa je večno življenje v Kristusu Jezusu, našem Gospodu« (Pismo Rimljanom 6:23).

Kakorkoli že, Jezus, ki ni storil greha (Prvo Petrovo pismo 2:22), večni Sin Boga, ki je postal človek (Janez 1:1,14), je plačal našo kazen s svojo smrtjo. »Bog pa izkazuje svojo ljubezen do nas s tem, da je Kristus umrl za nas, ko smo bili še grešniki« (Pismo Rimljanom 5:8). Jezus Kristus je umrl na križu (Janez 19:31-42) in prevzel nase kazen, ki smo si jo zaslužili mi (2 Pismo Korinčanom 5:21). Tri dni kasneje je vstal od smrti (Pismo Korinčanom 15:1-4), da je dokazal zmago nad grehom in smrtjo. »V svojem velikem usmiljenju nas je po vstajenju Jezusa Kristusa od mrtvih prerodil za živo upanje…« (Prvo Petrovo pismo 1:3).

Po veri se moramo odvrniti od naših grehov in se za odrešenje obrniti na Kristusa (Apostolska dela 3:19). Če bomo verovali vanj in verjeli v Njegovo smrt na križu zaradi naših grehov, nam bo oproščeno in prejeli bomo večno življenje v nebesih. »Bog je namreč svet tako vzljubil, da je dal svojega edinorojenega Sina, da bi se nihče, kdor vanj veruje, na pogubil, ampak bi imel večno življenje« (Janez 3:16). »Kajti, če boš s svojimi usti priznal, da je Jezus Gospod, in boš v svojem srcu veroval, da ga je Bog obudil od mrtvih, boš rešen« (Pismo Rimljanom 10:9). Sama vera v dokončano delo Kristusa na križu je edina prava pot do večnega življenja! »Z milostjo ste namreč odrešeni po veri, in to ni iz vas, ampak je Božji dar. Niste odrešeni iz del, da se ne bi kdo hvalil« (Pismo Efežanom 2:8-9).

Če želiš sprejeti Jezusa Kristusa kot svojega Odrešenika, potem je tukaj molitev zate. Vendar si zapomni: izrekanje te molitve ali katerekoli druge te ne bo odrešilo. Edino kar te lahko obvaruje pred grehi je vera v Kristusa. Ta molitev je preprosto način, kako izkazati Bogu svojo vero in se mu zahvaliti za odrešenje. »Bog, vem, da sem grešil in zaslužim si kazen. Toda Jezus Kristus je nase prevzel vse moje grehe in mi tako preko vere vanj omogočil odpuščanje. Zato se bom odvrnil od grehov in zaupal vate in v tvoje odrešenje. Hvala za ti za prečudovito milost in odpuščanje, ki je dar večnega življenja. Amen!«

Si se odločil za Kristusa zaradi tega, kar si tukaj prebral? Če je temu tako, potem klikni na gumb »Danes sem sprejel Kristusa«.
